Twee sterf in tronkbrandArgieffoto Twee gevangenes is dood en ses beseer nadat ŉ brand Saterdag in die vroeë oggendure in ŉ sel, waarin agt mense was, gestig is by die Belfast-gevangenis in Mpumalanga. Die provinsie se departement van korrektiewe dienste het gesê voorlopige ondersoek dui daarop dat die brand net ná middernag gestig is. “Die vinnige optrede van tronkbewaarders het verskeie mense se lewens gered, want die brand is geblus voordat dit na die ander selle kon versprei,” het die departement in ŉ verklaring gesê. Van die ses gevangenes wat beseer is, het twee ernstige brandwonde opgedoen. Hulle is na die Witbank-staatshospitaal geneem waar hulle steeds behandel word. Die ander vier is na die Belfast-hospitaal geneem en is reeds ontslaan nadat hulle vir rookinaseming behandel is. Die motief vir die brandstigting is nog nie bekend nie en word ondersoek.